PATVIRTINTA

Šiaulių Stasio Šalkauskio gimnazijos

direktoriaus 2023 m. rugpjūčio 30 d.

įsakymu Nr. V-68

**BUDINČIO BENDROJO NAUDOJIMO PATALPŲ TVARKYTOJO PAREIGYBĖS APRAŠYMAS**

1. **BENDROJI DALIS**

1. Gimnazijos budintis bendrojo naudojimo patalpų tvarkytojas yra priskiriamas darbininkų grupei.

2. Pareigybės lygis: budintis bendrojo naudojimo patalpų tvarkytojas priskiriamas D lygio pareigybei.

3. Pareigybės paskirtis: palaikyti pavyzdingą tvarką ir švarą gimnazijos bendrojo naudojimo patalpose, patalpų valytojų nedarbo metu.

4. Pavaldumas: budintis bendrojo naudojimo patalpų tvarkytojas pavaldus ūkio dalies administratoriui.

1. **SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Budinčiam bendrojo naudojimo patalpų tvarkytojui netaikomi išsilavinimo ar profesinės kvalifikacijos reikalavimai.

6. Budintis bendrojo naudojimo patalpų tvarkytojas turi žinoti, išmanyti ir naudotis:

6.1. valomų patalpų ir paviršių tipus ir paskirtį;

6.2. pagrindinius apsaugos nuo elektros būdus;

6.3. dezinfekcijos priemonių paskirtį, jų naudojimo būdą;

6.4. patalpų valymo būdus ir inventorių;

6.5. chemines valymo priemones, jų savybes, priemonių tinkamumą valomiems paviršiams ir naudojimo taisykles;

6.6. kovos su parazitais ir kenkėjais priemones;

6.7. darbo tvarkos taisykles;

6.8. bendravimo psichologijos, profesinės etikos ir elgesio kultūros pagrindus;

6.9. darbuotojų saugos ir sveikatos, gaisrinės saugos, apsaugos nuo elektros reikalavimus.

7. Budintis bendrojo naudojimo patalpų tvarkytojas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. vidaus darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

1. **ŠIAS PAREIGAS EINANČIO DARBUOTOJO FUNKCIJOS**

8. Budintis bendrojo naudojimo patalpų tvarkytojas atlieka šias funkcijas:

8.1. palaiko pavyzdingą tvarką ir švarą bendrojo naudojimo patalpose valytojų nedarbo metu.

8.2. naudojasi darbo įrankiais, tinkamomis cheminėmis valymo priemonėmis;

8.3. vadovaudamasi higienos reikalavimais, laiku keičia netinkamas darbo priemones;

8.4. esant poreikiui išvalo patalpų, koridorių, laiptinių ar sanitarinių mazgų grindis, sienas;

8.5. esant poreikiui į numatytas vietas išneša šiukšles iš šiukšliadėžių, dezinfekuoja unitazus ir kriaukles bei kitus sanitarinius mazgus;

8.6. užtikrina, kad cheminės valymo priemonės būtų laikomos gamintojo pakuotėse;

8.7. įstaigoje nustatyta tvarka tikrinasi sveikatą;

8.8. laikosi tarnybinės etikos reikalavimų;

8.9. Nesant tiesioginio darbo ir moksleivių atostogų metu, dirba kitus, tiesiogiai nesusijusius su pareigybe, paskirtus ūkio dalies administratoriaus, darbus;

8.10. Laikosi darbo grafiko.

1. **ATSAKOMYBĖ**

9. Budintis bendrojo naudojimo patalpų tvarkytojas atsako už:

9.1. kokybišką ir savalaikį savo pareigų atlikimą;

9.2. patikėtų materialinių vertybių saugojimą;

9.3. patikėtos informacijos išsaugojimą;

9.4. teisingą darbo laiko naudojimą.

9.5. darbo drausmės pažeidimus;

9.6. žalą, padarytą įstaigos dėl savo kaltės ar neatsargumo;

9.7. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.

10. Budintis bendrojo naudojimo patalpų tvarkytojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

11. Budintis bendrojo naudojimo patalpų tvarkytojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria įstaigos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau: